Nädalauudistes: Liibanonis on kristlaste-moslemite suhted teravad.
Kristliku poliitiku mõrv
on pannud kristlaskonna kartma terrorirühmituse tagakiusu.
Veel:
Ta nimetab end teenivaks juhiks raskel ajal.
Esindajatekoja spiiker Mike Johnson räägib raskustest
ja teise põse ettekeeramisest päriselus.
Ja:
Soovahetustrendi mõju kristlikele peredele.
Näeme, kuidas nad leiavad vahendeid toimetulekuks.
Tere saatesse kõigile! Olen Wendy Griffith.
Liibanonis on pingestunud kristlaste-moslemite suhted
pärast tuntud kristliku poliitiku mõrva.
Kuna ta oli raevukalt vastu Hezbollah'le,
ei tunne Liibanoni kristlased end turvaliselt,
kuna terrorirühmituse oht kasvab. George Thomas teatab loo.
Arvatakse, et üks Süüria jõuk röövis ja tappis Pascal Sleiman'i,
tõsise uskliku ja Liibanoni Kristlike Jõudude Partei juhtliikme.
Sõjaväeluure teeb hetkel koostööd Punase Ristiga
surnukeha kättesaamiseks Süüriast.
Siinsed eksperdid peavad seda Hezbollah'ga seotud poliitmõrvaks,
mis mõeldud hirmutama kristlaskonda ja kõiki,
kes vastustavad rühmituse võitlust Iisraeli vastu.
Hezbollah' juht Hassan Nasrallah
läks peagi pärast valitsuse teadet Sleiman'i mõrva kohta eetrisse,
süüdistades kristlasi kaose tekitamises.
Nad pole tõe ega õiguse rahvas ja nad ei hooli rahvuslikest huvidest,
rahust riigis ega millestki; nad on tüli rahvas ja otsivad kodusõda.
Kristlased tunnevad, et jäid lõksu juudiriigi ja islamiterrorirühma vahel.
Kaks vaenlast sõdisid viimati 2006. a.
Siin, Klayaa orus, Lõuna-Liibanoni kristlikus kogukonnas,
ei suuda minuga rääkinud inimesed uskuda,
et Iisrael ja Hezbollah on taas sõjajalal.
Tegelikult on siin regioonis olnud sõdu rohkem kui 50 aastat.
Meil on raskusi igast küljest,
kes ka poleks need tegelased ja nende plaanid,
olenemata, millise riigiga nad seotud on.
Suurimad kaotajad kõiges selles on lõppeks ikkagi Liibanoni kristlased.
'Hezbollah'l', tõlkes 'Jumala parteil', on oluline võim Liibanoni ühiskonnas.
Ta kontrollib osa Beirut'ist,
Lõuna-Liibanoni ja Bekaa oru idaalasid.
Hezbollah' peasiht on levitada islamirevolutsiooni,
võtta üle Liibanon ja rajada Liibanonis islamiriik.
Sõda Iisraeli vastu teenib seda sihti.
Kui vaadata kaarti ja tänast Hezbollah'd,
siis mis ei lase sind öösiti magada?
Kõik.
Iisraeli Kaitseväe endine luureohvitser Sarit Zehavi
on juhtivaid asjatundjaid Hezbollah' kohta.
Tema sõnul on Liibanonis kristlaste osakaal küll Lähis-Ida suurim, ca 30%,
ent seal võimutsevad moslemid, kellest mõjukaimad on šiiidid.
Hezbollah on šiiitlik
ja nende võim küünib sügavale Liibanoni poliitstruktuuri, sh armeesse.
Pool tegevsõdureist Liibanoni armees on šiia moslemid.
Nad ei kavatse sõdida oma vendadega Hezbollah's.
Ühes peres võib üks (liige) teenida Liibanoni armees,
teine aga Hezbollah's.
Seepärast tajuvad paljud kristlased, nagu Joseph,
nende rünnakute, ähvarduste ja tagakiusu ohtu.
Tema ohutuse huvides ei avalda me ta isikut.
Paar nädalat tagasi avastas Joseph,
et Hezbollah tulistab rakette üle piiri tema talust.
Nad tulistavad meie maalt rakette.
Nad panevad siin oma rakette kokku ja tulistavad need siis Iisraeli.
Selles eksklusiivintervjuus CBNi Uudistele rääkis Joseph,
et palus korduvalt Liibanoni sõjaväel sekkuda, ent tulutult.
Me ei taha, et me maa oleks sõja tallermaa nende kahe poole vahel.
Meie ei taha ses osaleda! Gazas toimuv pole meie sõda!
Oklahoma senaator James Lankford on Senati luurekomitee liige.
Hiljutisel visiidil Iisraeli rääkis ta CBNi Uudistele,
et Liibanoni valitsus ja armee
pole suutnud peatada Hezbollah'd kasutamast ära lõunaalasid.
Ta sihib praegu üle 100 000 raketiga Iisraeli,
rahulikke alasid, tsiviilelanike alasid.
Ja nii elavad iisraellased pideva ohu all,
et Iraan võib iga hetk anda käsu
ja Hezbollah hakkab tulistama rakette piirkonnast,
kus ei tohiks relvasüsteeme ollagi.
ÜRO Julgeolekunõukogu resolutsioon 1701,
mis lõpetas Hezbollah' ja Iisraeli viimase konflikti aastal 2006,
sätestab, et Liibanoni armee peab ÜRO rahuvalvejõudude abiga
relvitustama terrorirühmituse,
viima selle võitlejad põhja poole Litani jõge
ning teostama ühiseid patrulle sel alal.
Ühtki sätet pole täidetud.
USA peab jätkama Liibanoni valitsuse survestamist,
ütlema neile, et Hezbollah tegevus toimub Liibanonis:
Olete vastutavad oma maal toimuva eest!
Kui lasete omaette sõjaüksusel ähvardada Iisraeli, aga üha korrutada:
need pole meie, vaid teised väed, siis nii ei lähe.
See juhtum nörritas protestijaid, kes hakkasid seal autosid purustama.
Sleiman'i mõrv on järsult teravdanud kristlaste-moslemite suhted;
on hakatud rääkima võimalikust kodusõjast.
Liibanoni võimud on mõrvaga seoses vahistanud seitse inimest.
Liibanoni sõjaväe peaülesanne on vältida kodusõda,
ja Hezbollah on väga selgelt öelnud,
et kui püütakse pisutki kõigutada tema võimu Liibanonis,
võib see viia kodusõjani.
George Thomas, CBNi Uudised, Jeruusalemmast ja Lõuna-Liibanonist.
Tänan, George! Siirdume nüüd Aasia riiki Myanmar'i,
kus möllab jõhker kodusõda.
Sõjategevuse keskel päästab džunglis peituv haigla
kahe tule vahele jäänute elusid.
Chuck Holton näitab meile seda salarajatist
ja vabatahtlikke töötajaid, kes on pidevas ohus.
Siin Myanmar'is on kauaaegne konflikt
sõjaväevalitsuse ja rahvusvähemuste vahel ägenenud.
Kaose keskel pakuvad abitöötajad nimega Vaba Birma Valvurid
elulist arstiabi hädalistele.
Saabusime äsja salahaiglasse sügaval Kareni osariigi džunglis.
Salastamise põhjuseks on Birma armee komme pommitada haiglaid,
isegi mittesõjalisi.
Seda haiglat rahastas osaliselt Vaba Birma Valvurid,
ja tehakse kõik, et hoida seda peidus,
isegi niivõrd, et pidime tulema siia jalgsi 15 minutit läbi metsa,
mitte ei saabunud autoga, et teised seda ei avastataks.
Siia on tulnud sadu haavatuid, eriti pärast riigipööret.
Iga mulle teadaolevat haiglat Kareni osariigis on pommitatud ja purustatud,
sh algset haiglat.
Enne me intervjuu lõppu
toodi kaks rängalt vigastatud kareni meest ja töötajad asusid tegutsema.
Hei, Joe!
Toodi kaks haavatut!
Kas tegite foto või video?
Eranditult vabatahtlikest personal
ravib elu ohtu seades keset sõda haavatuid-haigeid.
Nende seas on Tom Avery, saksa kirurg,
kes tundis kutset aidata oma oskustega hädalisi.
Viimastel aastatel oli mul üha südames suur soov teha sedalaadi tööd,
ei leidnud lihtsalt õiget võimalust
ega õiget ühingut, mis liidaks endas nii ristiusu kui humanitaartöö.
Kui kuul või šrapnell või mürsukild tabab keha,
kandub osa tema kineetilisest energiast üle kehale.
Pärast pikka palvetamist ja järelemõtlemist tundus see sobivat.
Meie külastuse ajal, nagu iga päev, otsisid vaenlase luurelennukid haiglat,
mis andis me tiimile aimu, milline on siin tsiviilisikute elu.
Birma armee on nüüd saatnud hävituslennukid,
nii varjun selles kuivenduskanalis.
Kuulen lennukit otse pea kohal.
- Olete OK? - Jah!
- Jääte siia? - Veel veidi!
- Chuck? -Jah!
Issand, õnnista meid! Jeesuse nimel! Aamen!
Meie taga.
Jah, tubli, Chuck!
Tänan, Jeesus, et meid jälle aitasid.
Vajadus sellise abi järele kasvab, kuna üha enam külaelanikke pageb kodunt.
Eubank'i rühm aitab nüüd rahastada teist haiglat,
mis peitub ka džunglis.
Hoone, mida taamal näete, on naistehaigla.
Selle annetas Vaba Birma Valvurid.
Kolme aasta eest poleks sellist elu osanud kujutledagi!
On väga raske elada džunglis ja aidata selliselt elusid päästa.
Kodusõja jätkudes kaotab Birma armee maad
partisanide ja ülejooksikute ühisrindele,
ning taolised haiglad on hädavajalikud päästerõngad
konflikti tõttu pagenud peredele.
Birma džunglitest, Chuck Holton, CBNi Uudised.
Lihtsalt imeline teade! Tänan, Chuck!
Järgnevalt, teeniv juht raskel ajal -
vabariiklasest Esindajatekoja spiiker Mike Johnson saab tuld igast küljest.
Oma sõnul tahab ta vaid tuua au Jumalale.
CBNi värskeim teos 'Kuidas uskuda tervendavalt'
Paljud teist, kristlastest, usuvad Jeesusesse, pattude andestamisse,
taevasse pääsemisse.
Ent uskuda saab veel mõndagi: et taevariik võib tulla sinu juurde,
et Jumala tahe võib sündida nagu taevas, nõnda ka maa peal.
Sillutage oma usuteed
väärt abimaterjaliga 'Kuidas uskuda tervendavalt',
mis sisaldab Gordon Robertson'i eksklusiivset videot.
Palu konkreetselt, ja Jumal vastab konkreetselt!
Gordon õpetab netis, kuidas paluda tervenemist!
Kui loed Jumala nimesid, mõistad sa Tema tõelist olemust.
Helistage täna, et saada töövihik oma usu tugevdamiseks.
Pane käsi peale, ja palume väga konkreetselt!
Kuulutan sulle täna, et Jumala riik tuleb su ligi!
Helistage numbril 1-800-700-7000!
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime sidet popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:00 CBNi uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson'iga!
Rääkige, mis selles on.
CBNi tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline!
Näete, mida peate teadma, et elada tervemat elu!
Vaadake Tervet Elu teisipäeval kell 20:30 CBNi uudistekanalilt.
Jätkame saadet.
Ameerika on vaimulikus sõjas -
nii kirjeldas Esindajatekoja spiiker Mike Johnson tänaseid lõhesid riigis.
Ta lisab, et Jumal on kutsunud ta teenivaks juhiks sel tormisel ajal.
CBNi Uudiste peapoliitanalüütik David Brody rääkis spiiker Johnson'iga
eesseisvaist väljakutseist.
- Spiiker Johnson, siin David Brody? - Rõõm näha!
Kui kohtusime Kapitooliumi künka saalis,
oli spiiker Mike Johnson rahulik, ehkki ta töö on olnud kõike muud kui seda.
Olete Esindajatekoja spiiker, ent pigem oleks paslikum tiitel 'kassikarjataja'?
Ma polegi seda tööd kunagi ihaldanud.
Oleme siin mõneti supi sees.
Vabariiklaste kenakeses supis, mis võib iga hetk hapuks minna.
Ta on esimene spiiker ajaloos, kes tõusis juhiks keset istungjärku,
ja tema juhtida on vabariiklaste ülinapp enamus ja lõhkine saadikkond.
Demokraadid kalduvad mõtlema ühtsemalt, hoiavad kuidagi kokku.
Nad on monoliitsemad, liiguvad karjas, on nagu sotsiaalsemad loomad?
Seevastu vabariiklased on vintsked individualistid.
Me hoolime väga oma põhimõtetest ja filosoofiast
ega lase end kergesti kõigutada, ja tavaliselt on see suur õnnistus.
Ent vahel on raske kõiki neid kasse
koos hoida ja samasse suunda juhtida vaid ühehäälse enamuse korral.
Nt siis, kui Esindajatekoja Vabaduse Fraktsiooni liikmeid
nörritasid nn laristamislepped demokraatidega,
mis suruti läbi tüüpiliselt pealinlikul moel.
Nad on selgelt mures teie valitsemislaadi pärast.
Jah, mõned kolleegid möönavad eraviisiliselt, mitte alati avalikult,
et meil on Kongressis aegade suurim väljakutse.
See pole peatanud vabariiklast Marjorie Taylor Greene'i
esitamast ettepanekut spiiker Johnson'i mahavõtmiseks,
sest tema meelest ei seisa ta poliitikas piisavalt
konservatiivsete seisukohtade eest.
See pole ju lihtne, kui demokraatidel on Valge Maja ja Senat,
sinul aga õhkõrn enamus Esindajatekojas.
Nii polegi mul õieti võimalusi saavutada kõnelustel parem pakett.
Kas kõnelesite Marjorie Taylor Greene'iga sel nädalal?
Üritasin kahenädalase pausi ajal; tal polnud huvi rääkida.
Tema sõnutsi olete süvariiklane -
ta küll ei öelnud otse, vaid kaude -, te töötavat süvariigi heaks.
Ta on ka rünnanud teie usku.
Püüan järgida kõiki Piibli manitsusi, nagu niigi iga päev, ja üks neist on:
Õnnistage neid, kes teid taga kiusavad - seda saan palju teha -
ja teine: rahulik vastus vaigistab raevu.
Muidugi tõrjub ta ka Greene'i ähvardust.
Peame näitama ameerika rahvale, et suudame hoida rongi rööbastel.
Spiikri mahavõtmine on risti vastu sellele, mida peame rahvale näitama.
Ja peagi peab spiiker Johnson otsustama,
kas panna hääletusele Ukraina rahastamine,
mida konservatiivsed liikmeid ei soovi.
Kui tuua saali Ukraina eelnõu, isegi koos loominguliste täiendustega,
tehaksegi tõenäoliselt ettepanek mahavõtmiseks.
Arutame kõiki neid küsimusi me kõikide liikmetega.
Püüame luua konsensust.
Abordi küsimuses on vabariiklaste parteil konsensust raske leida,
eriti nüüd, mil endine president Trump keeldus äsja toetamast
üleriiklikku abordikeeldu.
Kirglikust elupooldajast spiiker väidab seda mõistvat.
Praegu on meie ülesanne arendada elupooldavat kultuuri.
Enne kui on võimalik poliitiline üksmeel mingis vaidlusküsimuses,
tuleb luua kultuuriline üksmeel.
Seega ütlete, et vähemasti praegusel ajal on see poliitiliselt tark tegu,
näib nagu hetkel sobivat?
Ütlen, et mõistame praegu, et Kongressis pole hääled koos
üleriiklikuks keeluks ühelgi tasemel, ja tuleb teha palju tööd.
Üks punkt, milles vabariiklased näivad ühtsed, on illegaalne immigratsioon.
Nende sõnul on president Biden'i poliitika olnud USAle õnnetuseks.
Nad näitavad tegudega, et soovivad avatud piiri.
Miks nõnda?
Kõlab nagu vandenõuteooria, ent mu meelest on tõsi,
et lõppsiht on teha illegaalidest oma hääletajad
ja mõjutada 2030 a. rahvaloendust.
Sest kui hakkad hajutama inimesi üle riigi strateegilistesse paikadesse -
loendusel ei loeta üksnes kodanikke, vaid ka elanikke, kõiki -
võib järsult muutuda Kongressi koosseis.
See kõlab nagu mingi hullumeelne, kriminaalne plaan,
ent mu meelest just seda nad teevad.
Johnson on kindlasti avameelne,
eriti oma kristliku usu osas, mida on ka kritiseeritud.
Meid on ajakirjanduses halastamatult pilgatud.
On püütud rünnata mind ja mu peret, naist, lapsi - aga meid see ei kohuta.
Nii ju juhtubki, kui seisad tõe eest.
Ja kui ütled tänapäeval 'vaimulik sõda', siis vasakpoolsed lausa minestavad.
Rääkige natuke selle riigi, Ameerika, vaimulikust olukorrast,
ja kas teie meelest käibki vaimulik sõda?
Käibki! Kui oled kristlane, siis nõnda sa neid asju mõistadki.
Meil on maailmavaatesõda, isegi mitte vabariiklaste-demokraatide vahel,
vaid kahe konkureeriva nägemuse vahel, mis masti rahvas me oleme.
Ärgem unustagem: marksismi, kommunismi, sotsialismi aluseks
on uskumus, et pole loojat, pole Jumalat.
Ja see on nende uskumuse sisu ja alus - aga meie pole sellised!
Mis juhtub USAga, kui see jumalatu filosoofia võidab?
Reagan'i sõnutsi, kui me ei taha olla üks rahvas Jumala all, vajume põhja!
Johnson on otsustanud anda parima, et seda ei juhtuks tema ametiajal.
Mul pole muud väärtust kui olla teenija; püüan olla teeniv juht väga raskel ajal.
ja väga raskeis oludes.
Palun alandlikult iga päev,
et teeniksime hästi ja tooksime sellega au Jumalale.
David Brody, CBNi Uudised, Washington.
Paluge spiikri eest! Tänan, David!
Järgnevalt, ema ütleb, et ühtäkki on ta pojast Jonathan'ist saanud Jenna.
Näeme, kust leiavad sugu vahetavate laste vanemad lootust ja abi.
Kogu maailm paneb tähele!
Siin Lähis-Idas käib kõva diplomaatiline köievedu.
Vaadake lähemalt saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBNi Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont teisipäeval kl 20:00 CBNi Uudistest.
Orvu Väljavaade tahab armastada ja teenida riskilapsi,
aidata neil hoida peresid koos
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudaksime enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Kas lööd ka kaasa?
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine. Armastuse tõotamine.
Orvu Väljavaade
Täna räägime, kuidas uskuda läbinisti,
jõudmaks niikaugele, et uskuda tervendavalt!
Võite saada kogumiku 'Kuidas uskuda tervendavalt'.
Võid tunda Jumala ligiolu, isegi vähihaiglas.
Tervendab Päästja, mitte inimene. Inimene on vaid abivahend.
Sinust voolavad elava vee jõed!
Saate ainukordse video, töövihiku ja erikoolituse.
Helistage või vaadake netist juba täna!
Jätkame saadet.
Vatikani teatel on nii asendusemadus kui soovahetuskirurgia taunitavad.
Kirik nimetas neid tegevusi rängaks ohuks inimväärikusele,
samaväärselt abordi, inimkaubanduse ja eutanaasiaga.
Vatikani sõnul rikuvad need Jumala plaani inimese elule.
Uut 20-leheküljelist dokumenti koostati viis aastat
ja see ilmub kuid pärast seda, kui paavst tekitas pahameelt,
lubades preestritel õnnistada samasoopaare.
Aga sootunnetus pole pelgalt ilmalik probleem.
Ka kristlike vanemate lapsi
mõjutab kultuur, mis soosib sootuska ja -vahetamist.
See tabab kristlikke vanemaid pahatihti šokina, ent abi on vähe leida.
CBNi kaastööline Paul Petitte näitab aga, et abi on olemas.
Pildil on Jonathan West, kellest nüüd on saanud Jenna.
See tuli nagu lambist!
Isegi sellisesse kristlikku kodusse nagu Melinda oma
tungib soosegadus ja -vahetus.
Mu poega polnud enam, ja see isik mu ees hakkas vahetama riideid,
ja ma ei tundnud teda ära.
Pikad juuksed, küüned, hormooniravi -
kõik kuulusid Jonathan'i soovahetusprotsessi.
Tema kummaltki küljelt võeti vähemaks kaks tolli rangluud ja õmmeldi kinni,
et tema õlad poleks enam nii laiad.
Melinda ei mõista, kuidas ta seda ei märganud.
Jonathan kasvas ju nagu poiss ikka, mängis pesapalli ja käis noorteõhtuil.
Meil oli ränk mure, kuidas seda kristlike vanematena käsitada.
Gene ja Anita Eggman aitavad vanemaid nagu Melinda.
Paar juhib kristlikku tugirühma Arkansas'es Springdale'i Ristikirikus.
Rühm loodi juhendamaks omasootõmbega laste vanemaid,
ja nüüd on rühmas 40% vanemaid,
kelle lapsed peavad end vastassoo esindajaks.
Põhimõtteliselt aidatakse vanemail kõigest sellest läbi minna,
säilitades oma usu ja jäädes seisma Jumala sõnale,
aga ka osutades Jumala armastust oma lähedastele.
Oleme näinud, et haruharva püütakse esimese asjana otsida abi tugirühmalt.
Paljudel puhkudel püütakse sellest omal jõul läbi rühkida.
'Lootusest' kuulub Rahvuslikku Lootuse Taastamise Võrgustikku.
Gene ja Anita rühm koguneb iga nädal siin ruumis,
paljud üle riigi liituvad veebi kaudu,
ja kõikidele pakutakse sama abi
nagu Melindale suhtluseks oma sugu muutva pojaga.
Kui ta alul meile tuli, siis esimese paari nädalaga võtsime läbi,
kuidas tõmmata eluterved piirid.
Ja mäletan, et ta ütles: Mul pole eluterveid piire, mul polegi piire!
Vanemate tarvis on veebileht parentsofrogdkids.com.
ROGD tähistab kiirtekkelist sootuska.
Ütleksin, et iga vanem hakkab mõtlema: Mida ma valesti tegin?
Mina igatahes mõtlesin.
Ühing rajati 2017. a. ja praegu on tal 3000 liiget üle ilma.
Ta pakub vanemaile ka teavet arstide leidmiseks,
kes ei kiida lihtsalt takka nende lapse sootuska.
Kui minnakse arsti juurde kurtma soosegadust,
ent too ütleb, et oledki vastassoo esindaja,
aga õnnetuseks su vanemad ei kiida sulle takka,
siis on see lihtsalt halb ravi.
Melindale on tugirühm õpetanud,
millega tal tegemist ja kuidas suhelda Jonathan'iga.
Näeme, kui tugevaks ta on muutunud, ja ta on ...
Imeline!
Ta teab nüüd, et tohib küll öelda ei!
Ta ei saa minult kinke, sest ma ei osta talle midagi roosat.
Kultuuris, mis õhutab muutsooliikumist,
võib see vanemaile olla vastuvoolu minek.
Õige toe korral aga
õpivad Melinda-taolised toime tulema ja usaldama.
Nad ei saa (lapsi) muuta, ja nii peavad nad usus tuginema sellele,
et ainult Issand suudab päriselt inimest muuta.
Loodan ja palvetan, et kui poeg õpib end tundma,
saab ta Kristuse abiga teada, kes ta on.
Arkansas'est, Paul Petitte, CBNi Uudised.
Vaatate CBNi uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis maailmas toimub ja kuidas selle pärast palvetada.
Vaadake CBNi uudiseid!
Sest tõde loeb!
Tööpäeviti kell 8:00 CBNi uudistekanalil.
Täna räägime, kuidas uskuda läbinisti,
jõudmaks niikaugele, et uskuda tervendavalt.
Õpite oma usule vajalikku
sellest imelisest kogumikust 'Kuidas uskuda tervendavalt'.
Võid tunda Jumala ligiolu isegi vähihaiglas!
Saage osa neist hämmastavaist tervenemislugudest.
Teadsime 100%, et ses oli Jumala käsi.
Mõistan, et Ta on Jumal, kes suudab võimatut, et Talle pole miski võimatu!
Saate innustust oma eluks!
Sinu ihust voolavad elava vee jõed.
Tervendab Päästja, mitte inimene. Inimene on vaid abivahend.
Võite saada kogumiku 'Kuidas uskuda tervendavalt'.
Võid selle kindlasti saada! Jeesus tuli sinu pärast!
Saate ainukordse video, töövihiku ja erikoolituse,
kui hakkate CBNi partneriks.
Helistage või vaadake netist juba täna!
Tänapäeva teadusvallast väljaspool on vägi, mis ei allu loogikale.
Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitas üle võimatutest olukordadest.
See oli lihtsalt täielik ime! - Palve toimib!
Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBNi Uudiste ja CBNi Pere kanalitel.
Saate lõpetuseks: jätkub Jumala töö mitmes ülikoolis Lõuna-USAs.
Viimati tuli Georgia Ülikoolis alles paar päeva tagasi 7000 tudengit
evangeelsele üritusele Georgia Ühendamine!
Sajad tudengid andsid elu Jumalale!
Paljud vastpöördunud ristiti,
mõned hiljem lausa - mõelda vaid! - veoauto kastis;
nii väga ihkasid nad seda - imetore!
Kiitus Jeesusele!
Tänan vaatamast! Järgmise nädalani meilt siit nägemist ja Jumala õnnistust!
Tõlge: Sulev Kivastik